బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాహుబలి 2 vs దంగల్: ఇదేమి పోలిక?
హేస్సా.. రుద్రస్సా.. అంటూ ‘బాహుబలి 2’ మూవీ ప్రపంచ నలుమూలలా ప్రేక్షకులను అలరిస్తూ.. సంచలనం అనే మాటకు ఇన్నాళ్లకు కరెక్ట్ అడ్రస్ దొరికిందేమో అన్నంతగా బాహుబలి 2 మూవీ కలెక్షన్స్ సునామీ కంటిన్యూ అవుతూనే ఉంది.
TNN | Updated:
May 21, 2017, 09:35PM IST
baahubali 2 vs dangal
హేస్సా.. రుద్రస్సా.. అంటూ &lsquo;బాహుబలి 2&rsquo; మూవీ ప్రపంచ నలుమూలలా ప్రేక్షకులను అలరిస్తూ.. భారతీయ సినీ వినీల చలనచిత్ర ఆకాశంలో జాబిల్లిలా బాక్స్ ఆఫీస్ వసూళ్ళ పరంగా ప్రకాశిస్తూనే ఉంది. సంచలనం అనే మాటకు ఇన్నాళ్లకు కరెక్ట్ అడ్రస్ దొరికిందేమో అన్నంతగా.. విడుదలైన పదిరోజుల్లోనే భారతీయ నంబర్ వన్ చిత్రంగా నిలిచి వంద, వెయ్యి, పదిహేను అంటూ కోట్ల లెక్కల్లో కొమ్ములు తిరిగిన బ్లాక్ బస్టర్ హిట్ ఇదే అని ప్రతి భారతీయుడు కాలర్ ఎగరేసేలా దేశం మీసం తిప్పిన మూవీ బాహుబలి 2 అనడానికి ఎలాంటి సందేహం లేదు.
అయితే సాధారణంగా ఓ సినిమా విడుదలైతే ఓ వర్గం ప్రేక్షకులనో .. లేదా ఓ ప్రాంతానికి చెందిన ప్రేక్షకులకు నచ్చుతుందంటూ కొన్ని లెక్కలు వేస్తుంటారు. కాని బాహుబలి 2 మూవీ శత్రుదేశం పాకిస్థాన్&zwnj;లో సైతం భారతీయ జెండా పాతి వచ్చి అక్కడి ప్రజలతో సైతం శభాష్ తెలుగోడా అంటూ సలామ్ కొట్టించిన దమ్మున్న సినిమా బాహుబలి 2.
ఇలా మన చరిత్ర మూలాలు, ఇక్కడి వాతావరణం తెలియని విదేశీ ప్రేక్షకులు సైతం సాహో.. బాహుబలి అని అంటుంటే.. పక్కనున్న బాలీవుడ్ ఇండస్ట్రీ మాత్రం కినుక వహిస్తూనే ఉంది. సినిమా విడుదలైన రెండు వారాలకు కాని బాహుబలిపై స్పందించని బాలీవుడ్ హీరోలు తాజాగా &lsquo;దంగల్ &rsquo;మూవీ పేరుతో కొత్త కిరికిరి మొదలెట్టారు.
నిజానికి భారతీయ సినిమా ఇండస్ట్రీలో ఇది తెలుగు సినిమా, ఇది హిందీ సినిమా అంటూ అడ్డు గోడలు ఉండనే ఉన్నాయి . కాని బాహుబలి 2 ప్రభంజనంతో ఆ గోడలు కలెక్షన్స్ దాటికి తుక్కు తుక్కు అయ్యాయి. బాలీవుడ్&zwnj;లో దంగల్ , పీకే , బజరంగి భాయీజాన్, సుల్తాన్, ప్రేమ్ రతన్ ధన్ పాయో, చెన్నై ఎక్స్ ప్రెస్ రికార్డులను బాహుబలి ఏకిపారేసిన విషయం తెలిసిందే.
అయితే బాహుబలి సునామిని తట్టుకు నిలిచిన సినిమాలు బాలీవుడ్&zwnj;లో లేకపోవడంతో తాజాగా ఎప్పుడో రిలీజ్ అయిన &lsquo;దంగల్&rsquo;మూవీని చైనాలో రిలీజ్ చేసి... బాహుబలి సినిమాను బ్రేక్ చేసేస్తుందంటూ కొత్త కాన్సెప్ట్&zwnj;ను తెరపైకి తెచ్చారు. దీనికి మీడియా సైతం అదిగో పులి అంటే ఇదిగో మేక అన్నరేంజ్&zwnj;లో ట్రోల్ చేస్తూ వస్తున్నారు.
అయితే ఇక్కడ సగటు ప్రేక్షకుడికి అర్థం కాని విషయం ఏంటంటే.. బాహుబలితో దంగల్ మూవీని పోల్చడం. నిజానికి దంగల్ మూవీ ఎప్పుడో 2016 డిసెంబర్ 23న విడుదలై 2017 మే14 నాటికి 1100 కోట్ల రూపాయలు వసూల్ చేసి చరిత్ర లిఖించింది. అంటే దంగల్ మూవీ కలెక్షన్స్ ప్రపంచ వ్యాప్తంగా 1100 కోట్ల రూపాయలన్నమాట. ఇది పక్కనపెట్టి బాహుబలి విషయానికి వస్తే.. ఏప్రిల్ 28న విడుదలై కేవలం మూడు వారాల్లోనే 1500 కోట్లను కొల్లగొట్టేసింది. దీంతో అప్పటి వరకూ దంగల్ పేరిట ఉన్న రికార్డులు అన్నీ తుడుచుపెట్టుకుపోయాయి.
దీంతో దంగల్ నిర్మాతలు బాహుబలి 2 విడుదల తరువాత అంటే మే 05న దంగల్ మూవీని చైనాలో 9000 వేల స్క్రీన్స్&zwnj;పై రిలీజ్ చేశారు. ఈ మూవీ చైనాలో రెండు వారాల్లో 500 కోట్ల మార్క్&zwnj;ను చేరుకుందని మార్కెట్ పండితులు లెక్కలు వేశారు. ఇంతవరకూ బాగానే ఉంది కాని ఇప్పుడు తాజాగా వసూలైన ఈ 500 కోట్లను , పాత కలెక్షన్స్&zwnj;తో కలిపి బాహుబలి 2 రికార్డ్స్&zwnj;ను బ్రేక్ చేసేస్తున్నాం అంటూ చంకలు గుద్దేసుకుంటున్నారు.
ఇక్కడ అర్థంకాని విషయం ఏంటంటే.. సెకండ్ రిలీజ్ కలెక్షన్స్&zwnj;ను ఫస్ట్ రిలీజ్&zwnj; కలెక్షన్స్&zwnj;తో ఎలా యాడ్ చేస్తారన్నది ఒక పాయింట్ అయితే.. బాహుబలి మూవీ కేవలం ఇండియా, అమెరికాలతో పాటు ఈ మధ్య పాకిస్థాన్&zwnj;లో రిలీజ్ చేశారు. ఇంకా బాహుబలి మూవీని రష్యా, జపాన్, చైనాలలో పాటు మరికొన్ని ముఖ్య దేశాల్లో రిలీజ్ చేసేందుకు డబ్బింగ్ కార్యక్రమాలు దశలో ఉంది.
కాని ఇప్పటికే ఓవర్సీస్&zwnj;ని కలుపుకుని 1500 కోట్లను క్రాస్ చేసేసింది. ఇక ఇతర దేశాల్లో విడుదలైతే ఈ కలెక్షన్స్ ఎన్నివందల కోట్లరూపాయను వసూలు చేస్తుందో అంచనా వేయొచ్చు. కాని బాహుబలి 2 మూవీ ఇతర దేశాల్లో కొన్ని నెలల తరువాత రిలీజ్ చేసినా ఆ కలెక్షన్స్&zwnj;ను ఫస్ట్ రిలీజ్ కలెక్షన్స్&zwnj;తో యాడ్ చేయలేము.
నిజానికి దంగల్ మంచి సినిమానే.. కాని బాహుబలి 2 అంతకు మించిన కళాఖండం అనడానికి ఈ కలెక్షన్స్ నిదర్శనం. తొలి ఇన్నింగ్స్&zwnj;లో 50 పరుగుల వద్ద రిటైర్డ్ హార్డ్&zwnj;గా వెనుతిరిగి.. మళ్లీ సెకండ్ ఇన్నింగ్స్ మొదలు పెట్టి ఇంకో 50 పరుగులు కొడితే అతడు కొట్టింది కేవలం హాఫ్ సెంచరీ మాత్రమే.. సెంచరీ చేయాలంటే.. ఇంకో 50 పరుగులు ఖచ్చింతంగా కొట్టాల్సింది. ఈ లాజిల్ మిస్ అయినట్టు ఉన్నారు మన దంగల్ నిర్మాతలు. మొత్తానికి బాహుబలి 2 ప్రభంజనాన్ని దేశ ఘనతగా భావించాలే తప్ప కిరికిరి లెక్కలతో అడ్డుగోడలు కట్టుకోవడం కరెక్ట్ కాదనేది సగలు ప్రేక్షకుడి భావన.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.